ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
'వన్ నేషన్ వన్ రేషన్ కార్డ్' జాతీయ పోర్టబిలిటీ క్లస్టర్లోకి తమిళనాడు, అరుణాచల్ ప్రదేశ్
- ఓఎన్ఓఆర్సీ కింద మొత్తం 28 రాష్ట్రాలు/ కేంద్ర పాలిత ప్రాంతాలు సజావుగా అనుసంధానించబడి ఉన్నాయి
'వన్ నేషన్ వన్ రేషన్ కార్డ్'  జాతీయ పోర్టబిలిటీ క్లస్టర్లోకి నేడు మరో రెండు రాష్ట్రాలు అనుసంధానించబడ్డాయి. ఇప్పటి వరకు ఈ క్లస్టర్లో 26 రాష్ట్రాలు/ కేంద్ర పాలిత ప్రాంతాలు అనుసంధానించబడి ఉండగా తాజాగా దీని పరిధిలోకి తమిళనాడు, అరుణాచల్ ప్రదేశ్ రాష్ట్రాలు అనుసంధానించబడ్డాయి.
ఈ రాష్ట్రాలను జాతీయ క్లస్టర్తో అనుసంధానించడానికి అవసరమైన సన్నాహక కార్యకలాపాలు అనగా.. ఈపీఓఎస్ సాఫ్ట్వేర్ ఆధునికీకరణ, సెంట్రల్ ఐఎమ్-పీడీఎస్, అన్నవితరణ పోర్టల్స్తో అనుసంధానం, సెంట్రల్ రిపోజిటరీలో రేషన్ కార్డులు / లబ్ధిదారుల డేటాను పంచుకొనేందుకు వీలుగా లభ్యతతో పాటుగా.. జాతీయ పోర్టబిలిటీ లావాదేవీల యొక్క అవసరమైన పరీక్ష మొదలైన చర్యలు చేపట్టడం జరిగింది. ఈ రెండు రాష్ట్రాల్లో అవసరమైన ఆయా చర్యలు ఇప్పటికే పూర్తయ్యాయి. దీంతో, ఇప్పుడు మొత్తం 28 రాష్ట్రాలు/ యూటీలు 'వన్ నేషన్ వన్ రేషన్ కార్డ్' ప్రణాళిక ప్రకారం ఒకదానితో ఒకటి అనుసంధానించబడి ఉన్నాయి. దీంతో అక్టోబరు 1వ తేదీ నుంచి 28 రాష్ట్రాలు/ యూటీలలోని వలస పీడీఎస్ లబ్ధిదారులు.. తమకు కేటాయించిన సబ్సిడీ ఆహార ధాన్యాలను ఒకే రీతిలో మరియు కేంద్రం నిర్ణయించిన ధరలలో తమకు నచ్చిన ఏదైనా ఒక చౌక ధరల దుకాణం  నుండి పొందవచ్చు.
ఆధార్ ప్రామాణీకరణతో రేషన్..
కేంద్ర ఆహార మరియు ప్రజా పంపిణీ మంత్రిత్వ శాఖలోని ఆహార మరియు ప్రజా పంపిణీ శాఖ ఎన్ఎఫ్ఎస్ఏ కింద అందించే ప్రయోజనాలను 'వన్ నేషన్ వన్ రేషన్ కార్డ్'  ద్వారా దేశవ్యాప్త పోర్టబిలిటీని అమలు చేస్తోంది. ఎన్ఎఫ్ఎస్ఏ లబ్ధిదారులకు ఒక ఎంపికను అందించాలని లక్ష్యంగా ఓఎన్ఓఆర్సీని అమలు చేస్తోంది. ఆయా రాష్ట్రాల్లోని లబ్ధిదారులు దేశంలో ఎక్కడైనా తమకు నచ్చిన ఏదైనా ఈపీఓఎస్ అనుసంధానించబడిన చౌక ధరల దుకాణం  నుండి ఎన్ఎఫ్ఎస్ఏ కింద తమ పేరున్న ఆహార ధాన్యాలను తీసుకోవచ్చు. ఈపీఓఎస్ పరికరంలో ఆధార్ ప్రామాణీకరణతో తమ ప్రస్తుత / అదే రేషన్ కార్డును ఉపయోగించడం ద్వారా ఆహార ధాన్యాలను పొందవచ్చు.
6 రాష్ట్రాలు / యూటీల్లో సజావుగా..
ఈ సౌకర్యం ఇప్పటికే 26 రాష్ట్రాలు / యూటీల్లో సజావుగా ప్రారంభించబడింది. ఆంధ్రప్రదేశ్, బీహార్, దాద్రా & నగర్ హవేలి, డామన్ & డయ్యూ, గోవా, గుజరాత్, హర్యాణా, హిమాచల్ ప్రదేశ్, జార్ఖండ్, కేరళ, కర్ణాటక, మధ్యప్రదేశ్, మహారాష్ట్ర, మిజోరాం, ఒడిశా, పంజాబ్, రాజస్థాన్, సిక్కిం, తెలంగాణ, త్రిపుర, ఉత్తర ప్రదేశ్, జమ్మూ & కాశ్మీర్, మణిపూర్, నాగాలాండ్, ఉత్తరాఖండ్, లక్షద్వీప్, లద్ధాఖ్లలో ఇది అందుబాటులోకి వచ్చింది. మిగతా రాష్ట్రాలు/ కేంద్ర పాలిత ప్రాంతాలు కూడా మార్చి 2021 నాటికి, ఈ జాతీయ పోర్టబిలిటీలో విలీనం కావాలని లక్ష్యంగా పెట్టుకున్నారు.
వలస లబ్ధిదారులకు మేలు..
ఈ వ్యవస్థ ద్వారా తాత్కాలిక ఉపాధిని వెతుక్కొంటూ తమతమ నివాస స్థలాన్ని తరుచూ మార్చుకుంటూ వెళ్లే ఎన్ఎఫ్ఎస్ఏ వలస లబ్ధిదారులు తదితరులకు మేలు జరుగుతుంది. ఎలక్ట్రానిక్ పాయింట్ ఆఫ్ సేల్ కలిగిన చౌక ధరల దుకాణంలో బయోమెట్రిక్ / ఆధార్ ఆధారిత ప్రామాణీకరణతో ఇప్పటికే ఉన్న రేషన్కార్డ్ ఉపయోగించడం ద్వారా 28 రాష్ట్రాలు / యూటీలలో ఎక్కడైనా తమకు నచ్చిన ఎఫ్పీఎస్ నుండి తమకు లభించే ఆహార ధాన్యాల కోటా వారు పొందవచ్చు.
సమాచార, ప్రసార మంత్రిత్వ శాఖ
పీఐబీ అధికారి శ్రీ సంజయ్ కుమార్ కన్నుమూత
'ఇండియన్ ఇన్ఫర్మేషన్ సర్వీస్' సీనియర్ అధికారి శ్రీ సంజయ్ కుమార్ కొవిడ్ ఇన్ఫెక్షన్తో మంగళవారం ఉదయం మరణించారు. సోమవారం ఆయన్ను దిల్లీలోని జీటీబీ ఆస్పత్రిలో చేర్చగా, చికిత్స పొందుతూ కన్నుమూశారు.
పీఐబీ డిప్యూటీ డైరెక్టర్ గా, కేంద్ర సాంఘిక న్యాయం, సాధికారత మంత్రిత్వ శాఖ ప్రచార అవసరాలను ఆయన పర్యవేక్షించారు. కేంద్ర పర్యాటక శాఖ ప్రచార అదనపు బాధ్యతలు కూడా నిర్వర్తించారు. తన 34 ఏళ్ల ఉద్యోగ జీవితంలో, కేంద్ర సమాచార ప్రసార శాఖ ఆధ్వర్యంలోని పీఐబీలో వివిధ ప్రచార విభాగాల్లో సేవలు అందించారు. ఓ కేంద్ర మంత్రి వ్యక్తిగత సిబ్బంది హోదాలో, ఎన్సీఈఆర్టీ పీఆర్వోగానూ పని చేశారు. శ్రీ సంజయ్ కుమార్కు భార్య, ఒక కుమారుడు ఉన్నారు.
శ్రీ సంజయ్ కుమార్ మరణం పట్ల కేంద్ర సమాచార, ప్రసారాల మంత్రిత్వ శాఖ సీనియర్ అధికారులు సంతాపం వ్యక్తం చేశారు.
వృత్తిలో కనబరిచిన నైపుణ్యం, ప్రజాసేవలో చూపిన అంకితభావంతో శ్రీ సంజయ్ కుమార్ చిరస్మరణీయులు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
మైక్రో ఇండస్ట్రీస్లో ‘మేక్ ఇన్ ఇండియా’
ఎంఎస్ఎంఈ రంగంలో 'మేక్ ఇన్ ఇండియా'కు ఊతమిచ్చేందుకు ఎంఎస్ఎంఈ మంత్రిత్వ శాఖ ఈ క్రింది పథకాలను అమలు చేస్తోంది. ఈ పథకాలు సూక్ష్మ మరియు చిన్న తరహా పరిశ్రమలు మరియు సాంప్రదాయ చేతివృత్తుల వారికి సాధికారత కల్పించడం ద్వారా దేశంలో స్థానికంగా ఉత్పత్తి చేయబడిన వస్తువులను ప్రోత్సహించడంపై దృష్టి సారిస్తాయి:
i. ప్రధానమంత్రి ఉపాధి కల్పన కార్యక్రమం  అనేది వ్యవసాయేతర రంగంలో సూక్ష్మ పరిశ్రమల స్థాపన ద్వారా స్వయం ఉపాధి అవకాశాలను సృష్టించేందుకు ఉద్దేశించిన ప్రధాన క్రెడిట్-లింక్డ్ సబ్సిడీ కార్యక్రమం. దేశీయ వినియోగం మరియు ఎగుమతుల కోసం స్థానిక ప్రతిభ, ముడి పదార్థాలు మరియు యంత్రాలను ఉపయోగించి వస్తువులను ఉత్పత్తి చేయడంపై ఈ పథకం దృష్టి పెడుతుంది.
ii. సాంప్రదాయ పరిశ్రమల పునరుత్పత్తి కోసం నిధి పథకం  సంప్రదాయ పరిశ్రమలు మరియు చేతివృత్తుల వారి ఉత్పత్తులను పోటీతత్వం చేయడానికి మరియు చేతివృత్తులవారికి స్థిరమైన ఉపాధిని అందించడానికి సమూహాలుగా నిర్వహించడానికి దోహదపడుతుంది.
iii. మైక్రో అండ్ స్మాల్ ఎంటర్ప్రైజెస్-క్లస్టర్ డెవలప్మెంట్ ప్రోగ్రామ్  ఒకే విధమైన విలువ గొలుసు కలిగిన 20 లేదా అంతకంటే ఎక్కువ పరిశ్రమలను క్లస్టర్లుగా నిర్వహించడం ద్వారా సాధారణ సౌకర్యాల కేంద్రాలు, మౌలిక సదుపాయాల అభివృద్ధి మరియు ఫ్లాట్ ఫ్యాక్టరీ కాంప్లెక్స్లను రూపొందించడానికి ఉపయోగపడుతుంది.
iv. హనీ మిషన్ మరియు కుంభార్ శక్తికరణ్ ప్రోగ్రామ్  వంటి భాగాలను కలిగి ఉన్న గ్రామోద్యోగ్ వికాస్ యోజన  తేనెటీగల పెంపకందారులను మరియు గ్రామీణ కుమ్మరులకు తేనెటీగల పెట్టెలు, విద్యుత్ చక్రాలు, టూల్కిట్లు, శిక్షణ మొదలైన వాటిని అందించడం ద్వారా వారిని ప్రోత్సహిస్తుంది. ఈ పథకం స్థానిక సాంప్రదాయ పరిజ్ఞానం ఉపయోగించి నాణ్యమైన ఉత్పత్తుల ఉత్పత్తిని ప్రోత్సహిస్తుంది .
v. ఖాదీ వికాస్ యోజన: ఖాదీ సంస్థలకు మార్కెటింగ్ సహాయం, వడ్డీ రాయితీ, మౌలిక సదుపాయాల మద్దతు, సామర్థ్యం పెంపుదల, విక్రయ కేంద్రాల ఆధునీకరణ మొదలైన వాటి ద్వారా దేశంలో ఖాదీ అభివృద్ధికి మరియు ఉపాధి అవకాశాల కల్పనకు సహాయం అందిస్తుంది.
vi. అంతేకాకుండా, ‘వోకల్ ఫర్ లోకల్’ని ప్రోత్సహించడానికి ఖాదీ మరియు విలేజ్ ఇండస్ట్రీస్ కమిషన్  స్థానిక ముడిసరుకు మరియు పరిజ్ఞానాన్ని ఉపయోగించి ఖాదీ ప్రాకృతిక పెయింట్ను తయారు చేయడం ప్రారంభించింది. ఇది స్థానికంగా ఉత్పత్తి చేయబడిన వస్తువుల మార్కెటింగ్ కోసం కొత్త ఇ-కామర్స్ ప్లాట్ఫారమ్ www.ekhadiindia.comని కూడా ప్రారంభించింది.
పై పథకాల ప్రభావ అంచనా కోసం థర్డ్ పార్టీ మూల్యాంకనం ఎప్పటికప్పుడు జరుగుతుంది. మూల్యాంకన నివేదిక యొక్క ముఖ్య ఫలితాలు ఈ పథకాలు  ప్రతి సంవత్సరం 5 లక్షల మందికి పైగా ప్రజలకు, ముఖ్యంగా గ్రామీణ ప్రాంతంలో స్థిరమైన ఉపాధిని అందించగలవని సూచిస్తున్నాయి,  సూక్ష్మ మరియు చిన్న పరిశ్రమలలో క్లస్టర్ ప్రోగ్రామ్ ద్వారా ఉత్పత్తి సామర్థ్యం, ఆదాయం మరియు ఉపాధిని పెంచుతాయి  సమిష్టి ఏర్పాటు ద్వారా సాంప్రదాయ పరిశ్రమలలో గ్రామీణ మరియు పేద కళాకారులకు సహాయం అందించడం.
మంత్రిత్వ శాఖ ఎంఎస్ఎంఈల సామర్థ్యాన్ని పెంపొందించడానికి వారి ఉత్పత్తుల కోసం కొత్త మార్కెట్లను స్వాధీనం చేసుకోవడానికి మరియు తయారీ సామర్థ్యాన్ని మెరుగుపరచడానికి కొత్త సాంకేతికతలను అన్వేషించడానికి అంతర్జాతీయ సహకార  పథకాన్ని అమలు చేస్తోంది. ఎగుమతి అవకాశాలను అన్వేషించడానికి అంతర్జాతీయ ఈవెంట్లలో పాల్గొనడం ద్వారా ఈ పథకం ఎంఎస్ఎంఈలకు మద్దతు ఇస్తుంది. అంతర్జాతీయ వ్యాపార నెట్వర్క్లకు యాక్సెస్, టెక్నాలజీ అప్గ్రేడేషన్/ఆధునీకరణ, మెరుగైన పోటీతత్వం, మెరుగైన తయారీ పద్ధతులపై అవగాహన మొదలైనవి అందిస్తుంది.
ఈ విషయాన్ని కేంద్ర ఎంఎస్ఎంఈ మంత్రి శ్రీ నారాయణ్ రాణే ఈరోజు రాజ్యసభలో లిఖితపూర్వక సమాధానంలో తెలిపారు.
నీతి ఆయోగ్
'ప్రపంచ ఆవిష్కరణల సూచీ 2023'లో 40వ స్థానం నిలుపుకున్న భారత్
'ప్రపంచ ఆవిష్కరణల సూచీ 2023' కార్యక్రమాన్ని నిర్వహించనున్న నీతి ఆయోగ్
'వరల్డ్ ఇంటెలెక్చువల్ ప్రాపర్టీ ఆర్గనైజేషన్' ప్రచురించిన 'ప్రపంచ ఆవిష్కరణల సూచీ 2023' ర్యాంకుల్లో, మొత్తం 132 ఆర్థిక వ్యవస్థల్లో భారతదేశం 40వ స్థానాన్ని నిలుపుకుంది. 'ప్రపంచ ఆవిష్కరణల సూచీ'  2015లో 81వ స్థానం నుంచి క్రమంగా మెరుగుపడుతూ 2023లో 40వ ర్యాంకుకు చేరుకుంది. కరోనా మహమ్మారి సృష్టించిన తీవ్ర సంక్షోభానికి వ్యతిరేకంగా భారత్ చేసిన పోరాటంలో ఆవిష్కరణల రంగం ముందంజలో ఉంది. ప్రధాని శ్రీ నరేంద్ర మోదీ పిలుపునిచ్చిన ఆత్మనిర్భర్ కోసం చేస్తున్న ప్రయత్నాల్లో దేశాన్ని స్థితిస్థాపకంగా మార్చడంలో ఇది కీలకంగా మారింది.
GII ర్యాంకుల్లో స్థిరమైన మెరుగుదలలో అపారమైన జ్ఞాన సంపద, శక్తిమంతమైన అంకుర సంస్థల వ్యవస్థ, ప్రభుత్వ & ప్రైవేటు రంగ పరిశోధన సంస్థలు చేసిన అద్భుతమైన కృషి కలిసి ఉన్నాయి. శాస్త్ర & సాంకేతికత విభాగం, జీవ సాంకేతికత విభాగం, అంతరిక్ష విభాగం, అణు శక్తి విభాగం వంటి శాస్త్రీయ విభాగాలు, ఎలక్ట్రానిక్స్ & ఐటీ విభాగం, టెలీకమ్యూనికేషన్స్ విభాగం, వ్యవసాయ పరిశోధన విభాగం, ఆరోగ్య పరిశోధన విభాగం వంటి ఇతర విభాగాలు జాతీయ ఆవిష్కరణల వ్యవస్థను శక్తిమంతం చేయడంలో కీలక పాత్ర పోషించాయి. మరీ ముఖ్యంగా, నూతన ఆవిష్కరణల వ్యవస్థను విస్తరించడంలో అటల్ ఇన్నోవేషన్ మిషన్ ప్రధాన పాత్ర పోషించింది.
ఎలక్ట్రిక్ వాహనాలు, జీవ సాంకేతికత, సూక్ష్మ సాంకేతికత, అంతరిక్షం, ప్రత్యామ్నాయ ఇంధన వనరులు వంటి రంగాల్లో విధానపరమైన ఆవిష్కరణలు వచ్చేలా జాతీయ స్థాయి ప్రయత్నాల కోసం నీతి ఆయోగ్ అవిశ్రాంతంగా కృషి చేస్తోంది. రాష్ట్రాలు, జిల్లా స్థాయి ఆవిష్కరణల వ్యవస్థల విస్తరణలోనూ కీలక పాత్ర పోషిస్తోంది. GIIతో సహా, ప్రపంచ ర్యాంకుల్లో భారతదేశ స్థానాన్ని పర్యవేక్షించడం, మదింపు చేయడంలో తోడ్పాటును నీతి ఆయోగ్ అందింస్తోంది.
ప్రపంచ దేశాల ప్రభుత్వాలు తమ దేశాల్లో ఆవిష్కరణల ఆధారిత సామాజిక, ఆర్థిక మార్పులను అంచనా వేయడానికి నమ్మదగిన ఒక సాధనం GII. సంవత్సరాలుగా, వివిధ ప్రభుత్వాలకు విధాన నిర్ణయ సాధనంగా జీఐఐ మార్పు చెందింది, ప్రస్తుత స్థితిని ప్రతిబింబించేలా సాయపడుతోంది.
'కాన్ఫెడరేషన్ ఆఫ్ ఇండియన్ ఇండస్ట్రీ'  కూడా ఆవిష్కరణల ఆధారిత ఆర్థిక వ్యవస్థ వైపు భారతదేశాన్ని నడిపించడంలో సహకరిస్తోంది. ఈ సంవత్సరం, 'ఇండియా లాంచ్ ఆఫ్ ది జీఐఐ 2023' కార్యక్రమాన్ని వర్చువల్ పద్ధతిలో నీతి ఆయోగ్ నిర్వహిస్తోంది. సీఐఐ, డబ్ల్యూఐపీవో భాగస్వామ్యంతో ఈ నెల 29న ఈ కార్యక్రమం జరుగుతుంది.
లాంచ్ సెషన్కు నీతి ఆయోగ్ ఉపాధ్యక్షుడు శ్రీ సుమన్ బేరీ, నీతి ఆయోగ్ సభ్యుడు డా. వి.కె. సరస్వత్ సహా నీతి ఆయోగ్, జీఐఐ, సీఐఐ సీనియర్ అధికార్లు, పలువురు ప్రముఖులు ఈ కార్యక్రమానికి హాజరవుతారు.
రక్షణ మంత్రిత్వ శాఖ
జమ్ము & కాశ్మీర్ లోని రాజౌరి సెక్టార్ లోని కీలక పోస్ట్ లను సందర్శించిన చీఫ్ ఆఫ్ డిఫెన్స్ స్టాఫ్ జనరల్ అనిల్ చౌహాన్ ; ఎల్ఒసి వెంట భద్రతా దృశ్యాన్ని & కార్యాచరణ సంసిద్ధతపై సమీక్ష
ఫ్రంట్ లైన్లలో పనిచేస్తున్న సైనికులతో కలిసి దీపావళి వేడుకలలో పాలుపంచుకున్న సిడిఎస్
చీఫ్ ఆఫ్ డిఫెన్స్ స్టాఫ్  అక్టోబర్ 24, 2022న వైట్ నైట్ కార్ప్స్ కమాండర్ లెఫ్టనెంట్ జనరల్ మంజీందర్ సింగ్ తో కలిసి జమ్ము & కాశ్మీర్ లోని రాజౌరీ సెక్టర్ లో కీలక పోస్టులను సందర్శించి ఫ్రంట్ లైన్లలో  నియమితులైన సైనికులతో కలిసి దీపావళిని జరుపుకున్నారు. దేశ సేవలో తమ ప్రాణాలను త్యాగం చేసిన వీరులకు స్మారక స్థలమైన నౌషెరా సెక్టార్ లోని నమన్ స్థల్ లో పుష్పగుచ్ఛాన్ని ఉంచి వారికి నివాళులు అర్పించారు.
లైన్ ఆప్ కంట్రోల్  వెంట గల భద్రతా దృశ్యాన్ని, ప్రస్తుత కార్యనిర్వాహక పరిస్థితిని గురించి ఫీల్డ్ కమాండర్లు జనరల్ అనిల్ చౌహాన్ కు వివరించారు. ఆ ప్రాంతంలో భౌగోళిక, వాతావరణ పరిస్థితులు సవాళ్ళతో కూడుకున్నవైనప్పటికీ చేపట్టిన రక్షణ మౌలిక సదుపాయాల అభివృద్ధి, కార్యాచరణ సంసిద్ధతను కూడా ఆయన సమీక్షించారు.
దళాలను ఉద్దేశించి ప్రసంగిస్తూ, వృత్తి నైపుణ్యాన్ని పెంపొందించుకోవాలని, భారతీయ సైన్యం ధైర్యసాహసాలు, శౌర్యం వంటి గొప్ప సంప్రదాయాన్ని ముందుకు తీసుకువెళ్ళాలని సిడిఎస్ ఉద్భోధించారు. అత్యున్నత స్థాయి కార్యచరణ సంసిద్ధత అవసరాన్ని ఆయన నొక్కి చెప్పారు. సవాళ్ళతో కూడిన పరిస్థితుల్లో ఫ్రంట్ లైన్లలో మోహరించిన దళాలకు దీపావళి సందర్భంగా సిడిఎస్ పర్యటన గొప్ప నైతిక స్థైర్యాన్ని ఇచ్చింది.
రసాయనాలు, ఎరువుల మంత్రిత్వ శాఖ
ప్రస్తుత ఆర్థిక సంవత్సరం  మొదటి రెండు త్రైమాసికాల్లో హెచ్ఐఎల్
530.10 మెట్రిక్ టన్నుల మలాథియాన్ టెక్నికల్ను 40 శాతం అధికంగా ఉత్పత్తి చేసింది
ఈ అద్భుత విజయాన్ని సాధించినందుకు కేంద్ర మంత్రి డివి సదానంద గౌడ హెచ్ఐఎల్ బృందాన్ని అభినందించారు
కేంద్ర రసాయనాలు ఎరువుల మంత్రిత్వ శాఖ పరిధిలోని ప్రభుత్వరంగ సంస్థ  అయిన హెచ్ఐఎల్  లిమిటెడ్ 20-21 ఆర్థిక సంవత్సరంలో మొదటి రెండు త్రైమాసికాలలో అత్యధికంగా మలాథియాన్ టెక్నికల్ ఉత్పత్తిని సాధించింది. కోవిడ్-19 మహమ్మారి కారణంగా ఆంక్షలు ఉన్నప్పటికీ, కంపెనీ మొదటి రెండు త్రైమాసికాలలో 530.10 మెట్రిక్ టన్నుల మలాథియాన్ టెక్నికల్ను తయారు చేసింది. గత ఆర్థిక సంవత్సరంలో ఇదే కాలం ఉత్పత్తి 375.5 మెట్రిక్ టన్నులతో పోలిస్తే 41 శాతం వృద్ధిని నమోదు చేసింది.
ఈ సంస్థ మొదటి రెండు త్రైమాసికాలలో అత్యధికంగా మలాథియాన్ అమ్మకాలను సాధించింది. మొత్తం నిల్వలను వ్యవసాయ మంత్రిత్వ శాఖ మిడతల నియంత్రణ కార్యక్రమానికి, కీటకాల నియంత్రణ కార్యక్రమాల కోసం దేశవ్యాప్తంగా మునిసిపల్ కార్పొరేషన్ల వంటి వివిధ స్థానిక ప్రభుత్వ సంస్థలకు సరఫరా చేసింది. మలాథియాన్ టెక్నికల్ను విదేశాంగ మంత్రిత్వ శాఖ ద్వారా ఇదే కాలంలో ఇరాన్కు ఎగుమతి చేసింది. భారత ప్రభుత్వం నుంచి ఇరాన్ ప్రభుత్వానికి అధికారికంగా సరఫరా జరిగింది.
ప్రధాన మంత్రి కార్యాలయం
పవిత్ర రంజాన్ మాసం ప్రారంభం సందర్భంగా ప్రజలకు ప్రధానమంత్రి శుభాకాంక్షలు
పవిత్ర రంజాన్ మాసం ప్రారంభం సందర్భంగా ప్రధానమంత్రి శ్రీ నరేంద్రమోదీ ప్రజలకు శుభాకాంక్షలు తెలియజేశారు.
" రంజాన్ ముబారక్ ! అందరి క్షేమం, భద్రత, శ్రేయస్సు కోసం నేను ప్రార్ధిస్తున్నాను. ఈ పవిత్ర మాసం సమృద్ధిగా దయ, కరుణ, సామరస్యాలను తనతో తీసుకురావాలని కోరుకుంటున్నాను. కోవిడ్-19 కి వ్యతిరేకంగా కొనసాగుతున్న పోరాటంలో మనం నిర్ణయాత్మక విజయం సాధించాలనీ, భూగోళం ఆరోగ్యవంతంగా మారాలనీ ఆకాంక్షిస్తున్నాను. " అని ప్రధానమంత్రి తన సందేశంలో పేర్కొన్నారు.
జౌళి మంత్రిత్వ శాఖ
‘సమర్త్’ కింద మరో 43 కొత్త అమలు భాగస్వామ్య సంస్థల ఎంప్యానెల్మెంట్
అదనంగా 75,000 మంది లబ్ధిదారులకు శిక్షణే లక్ష్యం
అమలు చేసే భాగస్వాములకు మద్దతులో 5% పెంపు;
పథకం కింద నైపుణ్యాన్ని అందించే పరిశ్రమలకు చాలా వరకు ఉపశమనం
టెక్స్టైల్స్ రంగ సామర్థ్య పెంపు సాధికార కమిటీ  సమావేశంలో ఈరోజు జరిగింది. ఈ సమవేశంలో 43 మంది కొత్త ఇంప్లిమెంటింగ్ పార్టనర్లను ఎంప్యానెల్మెంట్ చేశారు. దీంతో ఇంప్లిమెంటింగ్ పార్ట్నర్ల ప్యానెల్ విస్తరించబడింది. దీని ద్వారా అదనంగా దాదాపు 75,000 మంది లబ్ధిదారులకు శ్రామిక శక్తికి నైపుణ్యాన్ని అందించడమే లక్ష్యంగా శిక్షణ ఇవ్వాలనే నిర్ణయించారు. ఈ మేరకు అదనపు లక్ష్యాన్ని శిక్షణకు కేటాయించారు. ఈ పథకం కింద నైపుణ్యాన్ని అందించే పరిశ్రమలకు అవసరమైన అదనపు ఆర్థిక సహాయాన్ని అందించే ఖర్చు నిబంధనలలో 5 శాతం పెంపుతో నిధుల నమూనా కూడా సవరించబడింది. తాజా చర్యతో జౌళి మంత్రిత్వ శాఖ 157 టెక్స్టైల్ పరిశ్రమలు / పరిశ్రమ అనుబంధ సంఘాలు, 16 కేంద్ర / రాష్ట్ర ప్రభుత్వ సంస్థలు మరియు మంత్రిత్వ శాఖలోని 3 సెక్టోరల్ ఆర్గనైజేషన్లతో భాగస్వామ్యమై సమర్త్ శిక్షణా కార్యక్రమాలను చేపట్టినట్టయింది. ఈ పథకం దేశంలోని 28 రాష్ట్రాలు మరియు 6 కేంద్రపాలిత ప్రాంతాలలో అమలుచేయబడుతోంది. ఎస్.సి, ఎస్.టి. మరియు ఇతర అట్టడుగు వర్గాలతో సహా సమాజంలోని అన్ని వర్గాలకు శిక్షణ అందిస్తుంది. ఇప్పటి వరకు లక్ష్యంగా కేటాయించిన 4.72 లక్షల మంది లబ్ధిదారులలో 1.88 లక్షల మంది లబ్ధిదారులకు నైపుణ్య శిక్షణ అందించారు. ఈ పథకం కింద ఇప్పటివరకు శిక్షణ పొందిన లబ్ధిదారుల్లో 85% కంటే ఎక్కువ మంది మహిళలే. సంఘటిత రంగ కోర్సులలో శిక్షణ పొందిన 70% కంటే ఎక్కువ మంది లబ్ధిదారులకు ప్లేస్మెంట్ అందించబడింది. సమర్త్ అనేది స్కిల్ డెవలప్మెంట్ & ఎంటర్ప్రెన్యూర్షిప్ మంత్రిత్వ శాఖ ద్వారా స్వీకరించబడిన విస్తృత నైపుణ్యం అభివృద్ది పాలసీ ఫ్రేమ్వర్క్ క్రింద రూపొందించబడిన టెక్స్టైల్స్ మంత్రిత్వ శాఖ యొక్క డిమాండ్ ఆధారిత మరియు ప్లేస్మెంట్-ఆధారిత నైపుణ్య కార్యక్రమం. వ్యవస్థీకృత టెక్స్టైల్ మరియు సంబంధిత రంగాలలో ఉద్యోగాలను సృష్టించడంలో పరిశ్రమ యొక్క ప్రయత్నాలను ప్రోత్సహించడం మరియు అనుబంధించడం ఈ పథకం లక్ష్యం. ప్రాథమిక ఎంట్రీ లెవల్ స్కిల్లింగ్తో పాటు, అప్స్కిల్లింగ్/రీ-స్కిల్లింగ్ ప్రోగ్రామ్ కోసం ప్రత్యేక సదుపాయం కూడా ఈ పథకం ఉంది. అపారెల్ & గార్మెంటింగ్ విభాగాలలో ఉన్న కార్మికుల ఉత్పాదకతను మెరుగుపరచడానికి అమలు చేయబడింది. సమర్త్ చేనేత, హస్తకళ, పట్టు మరియు జనపనార వంటి సాంప్రదాయ వస్త్ర రంగాల యొక్క నైపుణ్యం/పునః నైపుణ్యం అవసరాలను కూడా తీరుస్తోంది.
ప్రధాన మంత్రి కార్యాలయం
గణతంత్ర దినం నాడు దేశ ప్రజలకు శుభాకాంక్షలు తెలిపిన ప్రధాన మంత్రి
భారతదేశం 72వ గణతంత్ర దినం సందర్భం లో దేశ ప్రజలకు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘దేశవాసులకు గణతంత్ర దినం నాడు అనేకానేక శుభకామనలు. జయ్ హింద్.
భారతదేశ ప్రజలందరికీ సంతోషదాయకమైన గణతంత్ర దిన శుభాకాంక్షలు ’’ అని ఒక ట్వీట్ లో ప్రధాన మంత్రి పేర్కొన్నారు.
రసాయనాలు, ఎరువుల మంత్రిత్వ శాఖ
కూరగాయలు, పండ్లను కాలుష్యరహితం చేసే “క్రిమిసంహారక స్ప్రేలు” కొత్త టెక్నాలజీలను రూపొందించిన ఐ.పి.ఎఫ్.టి.
కోవిడ్ వైరస్ మహమ్మారి ప్రపంచవ్యాప్తంగా కల్లోలం రేకెత్తించిన తరుణంలో క్రిమి సంహారక మందుల రూపకల్పనా సంస్థ  హానికరమైన సూక్ష్మజీవుల దాడినుంచి కాపాడే రెండు కొత్త తరహా సాంకేతిక పరిజ్ఞానాలను విజయవతంగా రూపొందించింది. ఉపరితలాలపై పిచికారీ చేసేందుకు ఉయోగించే క్రిమిసంహారక స్ప్రేని, కూరగాయలు, పండ్లను కాలుష్యరహితంగా చేసే మరో క్రిమిసంహారక స్ప్రే మందును ఈ సంస్థ రూపొందించింది. కేంద్ర రసాయనాలు, ఎరువుల మంత్రిత్వ శాఖ ఆధ్వర్యంలో పనిచేసే రసాయనాలు, పెట్రో కెమికల్స్ శాఖ పరిధిలో స్వతంత్ర ప్రతిపత్తి కలిగిన సంస్థగా ఐ.పి.ఎఫ్.టి. పనిచేస్తోంది.
తలుపుల హ్యాండిల్స్, కుర్చీల్లో చేతులు ఆనించే ప్రాంతాలు, కంప్యూటర్ కీ బోర్డులు, మౌస్ ట్యాపులు తదితర ఉపరితలాలు వాడినపుడు అవి నేరుగాగానీ, పరోక్షంగా గానీ సూక్ష్మక్రిములను ఆకర్షించే అవకాశం ఉందని ఐ.పి.ఎఫ్.టి. ఒక ప్రకటనలో తెలిపింది. ఈ అంశాన్ని దృష్టిలో పెట్టుకుని, ఆయా ఉపరితలాల్లో వాడేందుకు ఆల్కహాల్ ప్రాతిపదికగా పనిచేసే “సూక్ష్మ క్రిమి సంహారక స్ప్రే”ని ఐ.పి.ఎఫ్.టి. రూపొందించింది. సూక్ష్మజీవులు, బాక్టీరియా, వివిధ రకాల వైరస్ ల ద్వారా సంక్రమించే వ్యాధులను నివారించేందుకు ఈ స్ప్రే ద్రావణం, క్రిమిసంహారకంగా సమర్థంగా పనిచేస్తుంది. సంస్థ రూపొందించిన ఈ స్ప్రే క్రిములను సంహరించిన అనంతరం త్వర త్వరగా ఆవిరై పోతుందని, స్ప్రేని చల్లిన ఉపరితలాల్లో ఎలాంటి మరకలు, వాసన ఉండబోవని ఐ.పి.ఎఫ్.టి. తెలిపింది.
పండ్లు, కూరగాయల ఉపరితలాలపై మిగిలి ఉండే క్రిమిసంహారక మందుల అవశేషాలను తొలగించి, వాటని కాలుష్యరహితం చేసే మరో స్ప్రే ద్రావణాన్ని కూడా ఐ.పి.ఎఫ్.టి. రూపొందించింది. పండ్లు, కూరగాయలు అనేవి మన ఆహారంలో ప్రధాన భాగం. ప్రతిరోజూ మనం తీసుకునే పోషకాహారంలో అవి కీలకపాత్ర వహిస్తాయి. పండ్లు, కూరగాయల సాగులో
విచక్షణారహతంగా వాడిన క్రిమి సంహారకాల అవశేషాలు ఒక్కోసారి వాటి ఉపరితలాలపై అలాగే మిగిలిపోతాయి. ఆలాంటి పండ్లు, కూరగాయలను యధాతథంగా మనం ఆహారంగా
తీసుకున్నపుడు ఆరోగ్యపరమైన ముప్పు తలెత్తే ఆస్కారం ఉంది. ఈ పరిస్థితుల్లో పండ్లు, కూరగాయలను ఆహారంగా వందశాతం సురక్షితంగా తయారు చేసేందుకు నీటిని కలిపి వాడుకునే ఒక ద్రావణాన్ని ఐ.పి.ఎఫ్.టి. రూపొందించింది. ఈ ద్రావణాన్ని ఉపయోగించి పండ్లు కూరగాయలను కాలుష్యరహితంగా చేయడం ఎంతో సులభం. పలుచబరిచిన ఈ ద్రావణంలో కూరగాయలు, పండ్లను 15నుంచి 20నిమిషాలవరకూ నానబెడితే వాటిపై మిగిలి ఉన్న క్రిమిసంహారక మందుల అవశేషాలు తొలగిపోతాయి. ఎంతో సునాయాసమైన ఈ ప్రక్రియ పండ్లు, కూరగాయాలను సంపూర్ణంగా కాలుష్యరహితంగా చేస్తుంది.
హర్యానా రాష్ట్రంలోని గురుగ్రామ్ ప్రాంతంలో 1991లో ఐ.పి.ఎఫ్.టి.ని స్థాపించారు. కేంద్ర రసాయనాలు, ఎరువుల మంత్రిత్వ శాఖ అజమాయిషీలో,..రసాయనాలు, పెట్రో కెమికల్స్ శాఖ పరిధిలో ఒక స్వతంత్ర ప్రతిపత్తి కలిగిన సంస్థగా ఇది పనిచేస్తోంది. సురక్షితమైన, సమర్థవంతమైన, పర్యావరణ హితమైన క్రిమిసంహారక మందులను రూపొందించే దిశగా ఈ సంస్థ కృషి చేస్తోంది. ఈ సంస్థకు పరిపాలనాపరంగా నాలుగు విభాగాలు ఉన్నాయి. ఫార్ములేషన్ టెక్నాలజీ విభాగం, జీవ విజ్ఞానశాస్త్ర విభాగం, విశ్లేషణా వైజ్ఞానిక విభాగం, ప్రక్రియ రూపకల్పనా విభాగం అంటూ నాలుగు విభాగాలు ఐ.పి.ఎఫ్.టి. తరఫున పనిచేస్తున్నాయి.
మంత్రిమండలి
భూగర్భశాస్త్రం, ఖనిజవనరుల రంగంలో పరస్పర సహకారానికి ఇండియా, ఫిన్లాండ్ల మధ్య అవగాహనా ఒప్పందాన్ని ఆమోదించిన కేంద్ర కేబినెట్.
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, భూగర్భశాస్త్రం, ఖనిజవనరుల రంగంలో పరస్పర సహకారానికి భారత ప్రభుత్వ గనుల శాఖ కు చెందిన జియలాజికల్ సర్వే ఆఫ్ ఇండియా కు, ఫిన్లాండ్ ప్రభుత్వ ఉపాధి ఆర్థిక శాఖకు చెందిన జియలాజికల్ సర్వే ఆఫ్ ఫిన్లాండ్ కు మధ్య అవగాహనా ఒప్పందానికి ఆమోదం తెలిపింది.
ఈ ఒప్పందం భూ గర్భ శాస్త్రం, శిక్షణ, ఖనిజాల అన్వేషణ, ఖనిజం ఏ మేరకు సరిపోతుందన్న దానిపై విశ్లేషణ, 3/4 డి మోడలింగ్, భూప్రకంపనలు, ఇతర భూభౌతిక సర్వేలలో పరస్పర సహకారానికి వీలు కల్పిస్తుంది.
జియలాజికల్ సర్వే ఆఫ్ ఇండియా కు, జియలాజికల్ సర్వే ఆఫ్ ఫిన్లాండ్ కు మధ్య శాస్త్ర విజ్ఞాన సంబంధాలను బలోపేతం చేయడానికి దీనిని నిర్దేశించారు.
పరస్పర ఆర్థిక, సామాజిక పర్యావరణ ప్రయోజనం కోసం , ఈ ఒప్పందంలో పాల్గొంటున్న పక్షాల మధ్య భూగర్భ శాస్త్ర రంగంలో సహకారాన్ని ప్రోత్సహించడానికి , ఒక ఫ్రేమ్వర్క్ ను, వేదికను అందించడం ఈ అవగాహన ఒప్పందం లక్ష్యం. అలాగే భూగర్భ శాస్త్రం , ఖనిజ వనరుల రంగాలలో అన్వేషణ , మైనింగ్ ను ప్రోత్సహించడానికి భౌగోళిక డేటా నిర్వహణ సమాచార వ్యాప్తిపై అనుభవాలను పంచుకోవడానికి ఇది ఉపకరిస్తుంది.
జియొలాజికల్ సర్వే ఆఫ్ ఇండియా  భారత ప్రభుత్వానికి చెందిన అంతర్జాతీయ ఖ్యాతి కలిగిన భూ విజ్ఞాన సంస్థ. ఇది జాతీయ స్థాయిలో భూగర్భ శాస్త్ర విజ్ఞాన సమాచారాన్ని , ఖనిజ వనరులకు సంబంధించిన సమాచారాన్ని రూపొందించి , ఎప్పటికప్పుడు సమాచారాన్ని ఉన్నతీకరిస్తుంటుంది. ఈ లక్ష్యాలను చేరుకోవడానికి ఈ సంస్థ క్షేత్రస్థాయి సర్వేలు, గగనతల సర్వే, సముద్రతల సర్వే, ఖనిజాల లభ్యత, పరిశోధన, బహుళ భూ విజ్ఞాన, భూ సాంకేతిక, భూ పర్యావరణ, ప్రకృతి విపత్తుల సర్వేలు, గ్లేసియాలజీ, భూ ప్రకంపనల అధ్యయనం, మౌలిక పరిశోధనల ద్వారా సమాచారాన్ని సేకరిస్తుంది.
జియోలాజికల్ సర్వే ఆఫ్ ఫిన్లాండ్ కు బహుళ అంశాలకు సంబంధించిన సమాచారాన్ని సమ్మిళితం చేయడం, ఖనిజాల అన్వేషణ, 3/4 డి మోడలింగ్ పై ప్రత్యేక దృష్టితో విశ్లేషించడంలో నైపుణ్యం కలిగి ఉంది. అలాగే విపత్తుల నిర్వహణ, పర్యావరణ ప్రభావ అంచనా రూపొందించడం, సామాజిక ఆర్థిక అంశాల ప్రాధాన్యత,నిర్ణయాలు తీసుకునేందుకు అవసరమైన వ్యవస్థను అభివృద్ధి చేస్తుంది. దీనిని జిఐఎస్ ఆధారిత నమూనాలో కనీస పరిజ్ఞానం కలవారు ఉపయోగించవచ్చు.
ఆయుష్
దేశంలో 75,000 హెక్టార్లలో ఔషధ మొక్కల సాగు
జాతీయ ఔషధ మొక్కల బోర్డు పర్యవేక్షణలో అమలు చేయనున్న ఆయుష్ మంత్రిత్వ శాఖ
మహారాష్ట్రలో 7500, ఉత్తరప్రదేశ్ లో 750 ఔషధ మొక్కలు రైతులకు పంపిణీ
ఆజాదీ కా అమృత్ మహోత్సవంలో భాగంగా దేశంలో ఔషధ మొక్కల పెంపకాన్ని ప్రోత్సహించడానికి ఆయుష్ మంత్రిత్వ శాఖ పరిధిలో పనిచేస్తున్న జాతీయ ఔషధ మొక్కల బోర్డు జాతీయ స్థాయి కార్యక్రమాన్ని ప్రారంభించింది. రైతుల ఆదాయాన్ని ఎక్కువ చేసి హరిత భారతదేశాన్ని నిర్మించాలన్న లక్ష్యంతో ఈ కార్యక్రమానికి రూపకల్పన చేయడం జరిగింది. కార్యక్రమంలో భాగంగా దేశంలోని అన్ని ప్రాంతాల్లో ఏడాది కాలంలో 75,000 హెక్టార్ల భూమి లో ఔషధ మొక్కలను సాగు సహాయడానికి జాతీయ ఔషధ మొక్కల బోర్డు చర్యలను తీసుకుంటుంది. ఈ కార్యక్రమం ఉత్తరప్రదేశ్ లోని సహరాన్పూర్, మహారాష్ట్ర లోని పుణేలో ప్రారంభం అయ్యింది. ఆయుష్ మంత్రిత్వ శాఖ 'ఆజాదీ కా అమృత్ మహోత్సవం' కింద నిర్వహిస్తున్న కార్యక్రమాల శ్రేణిలో ఈ కార్యక్రమం రెండవది.
పూణేలో ఔషధ మొక్కలను రైతులకు పంపిణీ చేశారు. ఇప్పటికే ఔషధ మొక్కలను పండిస్తున్న వారిని సన్మానించారు. అహ్మద్నగర్ జిల్లాలోని పార్నర్ ఎమ్మెల్యే నీలేష్ లంకే, యునాని మెడిసిన్లో సెంట్రల్ కౌన్సిల్ ఫర్ రీసెర్చ్ డైరెక్టర్ జనరల్ డాక్టర్ అసిమ్ అలీ ఖాన్, జాతీయ ఔషధ మొక్కల బోర్డు డిప్యూటీ చీఫ్ ఎగ్జిక్యూటివ్ ఆఫీసర్ డాక్టర్ చంద్ర శేఖర్ సన్వాల్ ఆధ్వర్యంలో కార్యక్రమాలు జరిగాయి.
ఈ సందర్భంగా మాట్లాడిన డాక్టర్ సన్వాల్ ఈ కార్యక్రమం దేశంలో ఔషధ మొక్కల సాగును ఎక్కువ చేస్తుందని అన్నారు. ఈ కార్యక్రమంలో 75 మంది రైతులకు 7500 ఔషధ మొక్కలను అందజేశారు. 75000 మొక్కలను రైతులకు అందించాలని లక్ష్యంగా నిర్ణయించుకున్నారు.
సహరాన్పూర్లో జరిగిన కార్యక్రమంలో ఉత్తర ప్రదేశ్ ఆయుష్ సహాయ మంత్రి, శ్రీ ధరమ్ సింగ్ సైనీతో పాటు నేషనల్ మెడిసినల్ ప్లాంట్స్ బోర్డ్ రీసెర్చ్ ఆఫీసర్ సునీల్ దత్ మరియు ఆయుష్ మంత్రిత్వ శాఖ అధికారులు పాల్గొన్నారు. ఔషధ మొక్కలను పండిస్తున్న వారిని శ్రీ ధరమ్ సింగ్ సైనీ సన్మానించారు.150 మంది రైతులకు ఉచితంగా మొక్కలను అందించారు. రాత్రిపూట పుష్పించే మల్లె , గోల్డెన్ యాపిల్ , మార్గోసా ట్రీ , ఇండియన్ జిన్సెంగ్  మరియు ఇండియన్ బ్లాక్బెర్రీ  జాతి మొక్కలను అందించారు. 750 జామ మొక్కలను విడిగా రైతులకు ఉచితంగా పంపిణీ చేశారు.
దేశంలో ఔషధ మొక్కల రంగంలో అపారమైన అవకాశాలు ఉన్నాయని కేంద్ర ఆయుష్ మంత్రి సర్బానంద సోనోవాల్ అన్నారు. 75000 హెక్టార్ల భూమిలో ఔషధ మొక్కల పెంపకం దేశంలో ఔషధాలను మరింత అనుదుబాటులోకి వస్తాయని అన్నారు. ఇది రైతులకు పెద్ద ఆదాయ వనరుగా ఉంటుందని అన్నారు. ఈ కార్యక్రమం వల్ల ఔషధ రంగంలో స్వయం సమృద్ధి సాధిస్తుందని మంత్రి పేర్కొన్నారు. గత 1.5 సంవత్సరాల కాలంలో భారతదేశంలోనే కాకుండా ప్రపంచవ్యాప్తంగా ఔషధ మొక్కల మార్కెట్ గణనీయంగా పెరిగింది. అశ్వగంధ అమెరికాలో అత్యధికంగా అమ్ముడైన మూడవ ఉత్పత్తిగా గుర్తింపు పొందింది.
'ఆజాది కా అమృత్ మహోత్సవ్' లో భాగంగా నిర్వహిస్తున్న కార్యక్రమాలలో వై బ్రేక్ యాప్ను ప్రారంభించిన ఆయుష్ మంత్రిత్వ శాఖ రోగనిరోధక ఆయుష్ ఔషధాల పంపిణీ, 'మీ ద్వారా ఆయుష్' తో పాటు పాఠశాల , కళాశాల విద్యార్థులకు ప్రత్యేక కార్యక్రమాలను నిర్వహించింది. వై బ్రేక్ యాప్ కార్యక్రమంలో భాగంగాసెప్టెంబర్ 5 న ఉపన్యాసాలు, వెబ్నార్ నిర్వహించబడతాయి.